**J e l e n t é s  
Salföld Község Önkormányzata Képviselő-testületének  
2021. november 29-i nyilvános ülésére**

**Tárgy: Jelentés a lejárt határidejű képviselő-testületi határozatok végrehajtásáról**

**Előterjesztő: Fábián Gusztáv polgármester**

Tisztelt Képviselő-testület!  
A Képviselő-testület lejárt határidejű határozatainak végrehajtásáról az alábbiakban számolok be:

**26/2021. (VIII. 11.) HATÁROZATA**

**A települési önkormányzatok szociális célú tűzifavásárláshoz kapcsolódó**

**kiegészítő támogatására pályázat benyújtásáról és a vállalt önerő összegéről**

Salföld Község Önkormányzat Képviselő-testülete a települési önkormányzatok szociális célú tűzifavásárláshoz kapcsolódó kiegészítő támogatásáról szóló pályázati kiírás alapján szociális célú tűzifavásárláshoz kapcsolódó támogatásra igényt nyújt be 4 m³ mennyiségben kemény lombos tűzifára, melyhez a szükséges önerőt összesen 5080 Ft (4.000 Ft+ Áfa) összegben biztosítja.

Salföld Község Önkormányzata tudomásul veszi, hogy a tűzifa szállításából származó költségek az önkormányzatot terhelik.

A pályázatban vállalt önerőt és a szállítás költségeit a Képviselő-testület Salföld Község Önkormányzata Képviselő-testületének a 2021. évi költségvetéséről szóló önkormányzati rendeletében meghatározott tartalékkerete terhére biztosítja.

A Képviselő-testület a pályázati adatlap tartalmával, az abban foglalt nyilatkozattal egyetért.

Salföld Község Önkormányzata Képviselő-testülete kijelenti, hogy a szociális célú tűzifa juttatásban részesülőktől ellenszolgáltatást nem kér.

A Képviselő testület felhatalmazza a polgármestert a pályázati adatlap aláírására és a pályázat benyújtására.

Felelős: Fábián Gusztáv, polgármester

Határidő: 2021. augusztus 31.

**Pályázat benyújtásra került, az önkormányzat 4 m3 szociális tűzifa támogatásban részesült**

**28/2021. (IX. 13.) HATÁROZATA**

***A Magyar Falu Program keretében állami tulajdonban levő***

***ingatlan önkormányzati tulajdonba kerülésének kezdeményezéséről***

Salföld Község Önkormányzata Képviselő-testülete a Magyar Falu Program keretében kezdeményezi az állami tulajdonban lévő Salföld, belterület 53/1, 53/2, 53/3, 53/4, 53/5, 53/6, 53/7, 53/8, 53/9, 53/10, 114. hrsz.-ú ingatlanok ingyenes önkormányzati tulajdonba kerülését.

A Képviselő-testület felkéri a Polgármestert, hogy a döntés határidőben történő megküldéséről gondoskodjon.

Felelős: Fábián Gusztáv polgármester

Határidő: 2021. szeptember 13.

**Magyar Nemzeti Vagyonkezelőnek a határozat megküldésre került**

**30/2021. (IX. 22.) HATÁROZATA**

***A Kővágóörsi Közös Önkormányzati Hivatal 2021. évi   
költségvetés első módosításának elfogadásáról***

Salföld Község Önkormányzata Képviselő-testülete a Kővágóörsi Közös Önkormányzati Hivatal 2021. évi költségvetés első módosítását az alábbiak szerint elfogadja:

1. A Kővágóörsi Közös Önkormányzati Hivatal 2021. évi költségvetésének elfogadásáról szóló határozat I-III. pontja helyébe a következő rendelkezések lépnek:

„I. A Képviselő-testület a 2021. évi költségvetés bevételi fő összegét 144 064 003 forintban, a kiadási fő összegét 144 064 003 forintban állapítja meg.

II. A kiadási fő összegen belül a kiemelt előirányzatokat a következőkben állapítja meg.

a) személyi juttatások 106 803 503 Ft

b) munkaadókat terhelő járulékok 16 019 500 Ft

c) dologi kiadások 18 841 000 Ft

d) ellátottak pénzbeli juttatásai 0 Ft

e) egyéb működési célú kiadások 2 400 000 Ft

f) beruházások 0 Ft

g) felújítások 0 Ft

h) egyéb felhalmozási célú kiadások 0 Ft

i) finanszírozási kiadások 0 Ft

III. A bevételi fő összegen belül a következőkben állapítja meg.

a) önkormányzat működési támogatása 0 Ft

b) működési célú támogatások 2 500 000 Ft

c) felhalmozási célú támogatások 0 Ft

d) közhatalmi bevételek 0 Ft

e) működési bevételek 100 Ft

f) felhalmozási bevételek 0 Ft

g) működési célú átvett pénzeszközök 0 Ft

h) felhalmozási célú átvett pénzeszközök 0 Ft

i) finanszírozási bevételek 141 563 903 Ft”

2. A Kővágóörsi Közös Önkormányzati Hivatal 2021. évi költségvetésének elfogadásáról szóló határozat mellékletei helyébe a jelen határozat mellékletei lépnek.

**Intézkedést nem igényel**

**31/2021. (IX. 22.) HATÁROZATA**

***A Kővágóörsi Közös Önkormányzati Hivatal Szervezeti és Működési   
Szabályzatának módosításáról***

Salföld Község Önkormányzata Képviselő-testülete a Kővágóörsi Közös Önkormányzati Hivatal Szervezeti és Működési Szabályzata módosítását elfogadja.

**Szabályzat módosítás aláírásra került**

**32/2021. (IX. 22.) HATÁROZATA**

***A Kővágóörsi Közös Önkormányzati Hivatal 2020. évi munkájáról szóló  
 beszámoló elfogadásáról***

Salföld Község Önkormányzata Képviselő-testülete a Kővágóörsi Közös Önkormányzati Hivatal 2020. évi munkájáról szóló beszámolót elfogadja.

**Intézkedést nem igényel**

**34/2021. (IX. 27.) HATÁROZATA**

***közrendvédelmi beszámoló elfogadásáról***

Salföld Község Önkormányzata Képviselő-testülete a 2020. évi közrendvédelmi beszámolót elfogadja.

**Rendőrkapitányság döntésről értesítve**

**36/2021. (IX. 27.) HATÁROZATA**

***Salföld Község Önkormányzata Képviselő-testületének a köztisztaságról és a szervezett köztisztasági közszolgáltatás kötelező igénybevételről szóló 8/2010. (XII. 29.) önkormányzati rendeletét módosító rendelet tervezet véleményeztetéséről***

Salföld Község Önkormányzat Képviselő-testületének a köztisztaságról és a szervezett köztisztasági közszolgáltatás kötelező igénybevételről szóló 8/2010. (XII. 29.) számú önkormányzati rendeletét módosító önkormányzati rendelet tervezetét állásfoglalás céljából megküldi a megyei önkormányzat részére, tájékoztatásul a szomszédos és érintett önkormányzatoknak, valamint véleményezésre az illetékes környezetvédelmi igazgatási szervnek. Felelős: Fábián Gusztáv, polgármester. Határidő: 2021. október 15.

**Környezetvédelmi igazgatási szervnek véleményezésre megküldve, vélemény nem érkezett**

**37/2021. (IX. 27.) HATÁROZATA**

***Kővágóörsi Önkéntes Tűzoltó Egyesület   
támogatásának elszámolásáról***

Salföld Község Önkormányzata Képviselő-testülete a Kővágóörsi Önkéntes Tűzoltó Egyesület (8254 Kővágóörs, Dózsa Gy. u.1.) részére nyújtott, 2020. évre vonatkozó támogatással való elszámolást elfogadja.

**Egyesület döntésről értesítve**

**38/2021. (IX. 27.) HATÁROZATA**

***Ábrahámhegy Polgárőr Egyesület támogatásának elszámolásáról***

Salföld Község Önkormányzata Képviselő-testülete az Ábrahámhegy Polgárőr Egyesület (8256 Ábrahámhegy, Badacsonyi u. 13.) részére nyújtott, 2020. évre vonatkozó támogatással való elszámolást elfogadja.

**Egyesület döntésről értesítve**

**39/2021. (IX. 27.) HATÁROZATA**

***Ábrahámhegy Polgárőr Egyesület támogatásáról***

Salföld Község Önkormányzata Képviselő-testülete az államháztartáson kívüli forrás átvételére és átadására vonatkozó szabályokról szóló 17/2013. (XI. 19.) önkormányzati rendelete (a továbbiakban: Ör.) alapján elhatározza, hogy az Ábrahámhegy Polgárőr Egyesületet (Székhely: 8256 Ábrahámhegy, Badacsonyi u. 13.) (továbbiakban: Egyesület) egyszeri 40.000 Ft-tal, azaz 40.000 forinttal támogatja. A támogatás kifizetése egy összegben utalással történik az Egyesület pénztára javára. A támogatás célja: Az Egyesület működési kiadásainak támogatása

A felhasználás határideje: 2022. december 31.

Az Egyesület a támogatásról 2023. január 31.-ig köteles elszámolni.

A támogatási cél kormányzati funkciója: 031060 Bűnmegelőzés

Felelős: Fábián Gusztáv polgármester

Határidő:

* a megállapodás megkötésére: 2021. október 31.
* az összeg kifizetésére: a megállapodás megkötését követően, az abban foglaltak szerint
* beszámolás: az elszámolást, illetve elmaradása esetén az arra biztosított határidő lejártát követő testületi ülésen.

**Egyesület döntésről értesítve**

**40/2021. (IX. 27.) HATÁROZATA  
*A kötelező felvételt biztosító általános   
iskolai körzethatárok előzetes véleményezéséről***

Salföld Község Önkormányzata Képviselő-testülete a nemzeti köznevelésről szóló 2011. évi CXC. törvény 50.§ (8) bekezdése, továbbá a nevelési-oktatási intézmények működéséről és a köznevelési intézmények névhasználatáról szóló 20/2012. (VII. 31.) EMMI rendelet 24. § (1a) bekezdése alapján Salföld község közigazgatási területére a 2021/2022. tanévre megállapított kötelező felvételt biztosító iskolai körzethatárok módosítását a következő (2022/2023.) tanévre vonatkozóan nem tartja szükségesnek.

A Kővágóörsi Közös Önkormányzati Hivatal Jegyzőjének nyilvántartásában Salföld településen lakóhellyel, ennek hiányában tartózkodási hellyel rendelkező hátrányos helyzetű gyermekek létszáma - a 2021. szeptember 1. napi állapotot figyelembe véve - 0 fő.

A képviselő-testület felhatalmazza a polgármestert, hogy a kötelező felvételt biztosító általános iskolai körzethatárok előzetes véleményezésére vonatkozó jelen döntést, valamint a hátrányos helyzetű gyermekek létszámára vonatkozó adatszolgáltatást a Balatonfüredi Tankerületi Központ részére -2021. október 15. napjáig - továbbítsa.

Határidő: 2021. október 15. Felelős: Fábián Gusztáv, polgármester

**Balatonfüredi Tankerületi Központ döntésről értesítve**

**41/2021. (IX. 27.) HATÁROZATA**

***A nem közművel összegyűjtött háztartási   
szennyvíz elszállítására pályázat kiírásáról***

Salföld Község Önkormányzata Képviselő-testülete a „Nem közművel összegyűjtött háztartási szennyvíz összegyűjtésére, elszállítására és ártalommentes elhelyezésére vonatkozó szolgáltatás elvégzésére” pályázatot ír ki, mely pályázati felhívás a határozat 1. számú mellékletét képezi.

A Képviselő-testület a pályázati felhívást az Önkormányzat hirdetőtábláján, valamint a honlapján teszi közzé.

Felhatalmazza a polgármestert a pályázati felhívás közzétételére, a beérkezett pályázatok bontására.

Felelős: Fábián Gusztáv polgármester

Határidő: azonnal

**A pályázati felhívás közzététele megtörtént, egy pályázat érkezett, elbírálás 2021. november 29-i ülésen**

**42/2021. (IX. 27.) HATÁROZATA**

***Bursa Hungarica Felsőoktatási Önkormányzati   
Ösztöndíjrendszerhez való csatlakozásról***

Salföld Község Önkormányzata Képviselő-testülete elhatározza, hogy csatlakozik a hátrányos helyzetű felsőoktatási hallgatók, illetőleg felsőoktatási tanulmányokat kezdő fiatalok támogatására létrehozott Bursa Hungarica Felsőoktatási Önkormányzati Ösztöndíjpályázat 2020. évi fordulójához.

Kijelenti, hogy a felsőoktatási hallgatók számára, valamint a felsőoktatási tanulmányokat kezdő fiatalok részére kiírandó Bursa Hungarica Felsőoktatási Önkormányzati Ösztöndíjpályázat 2020. évi fordulójának Általános Szerződési Feltételeit elfogadja, és kötelezettséget vállal arra, hogy a pályázatok kiírása, elbírálása és folyósítása során maradéktalanul az Általános Szerződési Feltételekben foglaltaknak megfelelően jár el.

A Képviselő-testület felhatalmazza a polgármestert a csatlakozási nyilatkozat aláírására és felkéri, hogy azt az Emberi Erőforrás Támogatáskezelő részére küldje meg.

Felelős: Fábián Gusztáv, polgármester

Határidő: 2021. október 1.

**Csatlakozási nyilatkozat aláírásra és megküldésre került**

**43/2021. (IX. 27.) HATÁROZATA**

***A Bursa Hungarica pályázati kiírások jóváhagyásáról***

Salföld Község Önkormányzata Képviselő-testülete a Bursa Hungarica pályázati kiírásokat jóváhagyja. A Képviselő-testület felkéri a polgármestert, hogy a pályázati kiírásokat tegye közzé. Felelős: Fábián Gusztáv, polgármester Határidő: 2021. október 5.

**Pályázati kiírások közzététele megtörtént**

**44/2021. (IX. 27.) HATÁROZATA**

***Gyermekorvosi feladatok ellátásához szükséges helyettesítésről***

Salföld Község Önkormányzata Képviselő-testülete hozzájárul, hogy Badacsonytomaj Város Önkormányzata Dr. Horváth Margit, alkalmazott gyermekorvos helyettesítésére dr. Dorner Mária gyermekorvossal szerződést kössön.

Felhatalmazza Badacsonytomaj Város Polgármesterét a szerződés megkötésére.

Felkéri a polgármestert, hogy a határozatot Badacsonytomaj Város Önkormányzata részére küldje meg.

Felelős: Fábián Gusztáv polgármester

Határidő: 2021. október 15.

**Badacsonytomaj Város Önkormányzata a döntésről értesítve**

**45/2021. (IX. 27.) HATÁROZATA**

***Badacsonytomaj Város Önkormányzata Képviselő-testületének   
a gyermekvédelmi ellátásokról szóló önkormányzati   
rendelet tervezete véleményezéséről***

Salföld Község Önkormányzata Képviselő-testülete az előterjesztésben foglaltakkal egyetért, hozzájárul az előterjesztésben szereplő gyermekvédelmi ellátásokról szóló rendelet tervezet megalkotásához.

A Képviselő-testület felkéri a polgármestert, hogy a döntésről Badacsonytomaj Város Önkormányzata polgármesterét értesítse.

Felelős:Fábián Gusztáv, polgármesterHatáridő:2021. október 15.

**Badacsonytomaj Város Önkormányzata a döntésről értesítve**

**49/2021. (XI. 02.) HATÁROZATA**

***„Kommunális eszköz beszerzése – 2021.” pályázat   
keretén belül gépjármű vásárlásáról***

Salföld Község Önkormányzata Képviselő-testülete elhatározza, hogy a Magyar Falu Program keretében meghirdetett „Kommunális eszköz beszerzése – 2021.” című pályázaton elnyert összeg   
(6.989.999 Ft) terhére egy **Opel Combo Cargo MT6 S/S típusú, „Enjoy”** **felszereltségű gépjárművet** szerez be a Marsal Kft-től (8500 Pápa, Külső-veszprémi út 23.) az általa adott árajánlatban szereplő bruttó 6.943.394 Ft vételáron. Felhatalmazza a polgármestert a pályázathoz szükséges változásbejelentési kérelem beadására, valamint a gépjármű beszerzésére.   
Felelős: Fábián Gusztáv polgármester Határidő: haladéktalanul.

**Gépjármű beszerzése folyamatban**

**Polgármesteri hatáskörben hozott döntések:  
-**iskolakezdési támogatás 1 kérelmező, 3 gyermek 30.000 Ft összegben, **-** temetési támogatás 1 kérelmező 60.000 Ft összegben,

**Határozati javaslat:  
SALFÖLD KÖZSÉG ÖNKORMÁNYZATA   
KÉPVISELŐ-TESTÜLETÉNEK /2021. (XI. 29.) HATÁROZATA  
Jelentés elfogadásáról**

Salföld Község Önkormányzat Képviselő-testülete a lejárt határidejű képviselő-testületi határozatok végrehajtásáról szóló jelentést elfogadja.

Fábián Gusztáv  
 polgármester  
Kővágóörs, 2021. november 17.